**O b e c P o l i a n k a**

**Polianka 91**

**907 01 Myjava**

**Zápisnica**

napísaná zo zasadnutia Obecného zastupiteľstva v Polianke konaného dňa 21.5.2024

Prítomní členovia:

* Pavol Kňazský, starosta obce
* Viera Mikulková
* Jana Stančíková
* Milan Hrajnoha
* Pavol Pavlus
* Ing. Ľubica Mocková

Hostia: 0

Starosta obce p. Pavol Kňazský privítal poslancov na zasadnutí obecného zastupiteľstva.

Prítomní boli všetci poslanci obecného zastupiteľstva, obecné zastupiteľstvo je uznášania schopné. Prezenčná listina bola prítomnými členmi podpísaná a tvorí prílohu tejto zápisnice. Starosta obce p. Pavol Kňazský prečítal program zasadnutia, ktorý bol doplnený o bod číslo 6 a 7 .

1. Otvorenie zasadnutia
2. Kontrola uznesení
3. Určenie zapisovateľky a overovateľov zápisnice
4. Žiadosť o dotáciu z rozpočtu obce – ECAV Myjava
5. Žiadosť o prenájom obecných parciel C 1539, 1540, 1546, 1586
6. Návrh kontrolnej činnosti na II. polrok 2024
7. Zásady odmeňovania poslancov
8. Rôzne
9. Záver

**Uznesenie 20/2024**

Obecné zastupiteľstvo v Polianke :

1. Prerokovalo program zasadnutia OcZ dňa 21.5.2024
2. Schvaľuje program zasadnutia OcZ dňa 21.5.2024

**Hlasovanie:**

* Počet prítomných poslancov: 5
* Za: 5
* Proti: 0
* Zdržal sa: 0

1. **Kontrola uznesení**

Starosta obce konštatoval, že uznesenia prijaté na minulom zasadnutí OZ č. 14/2024, 15/2025, 16/2024 nie sú splnené pretože sú stále v stave riešenia . Ostatné uznesenia sú splnené.

1. **Určenie zapisovateľky a overovateľov zápisnice**

Za overovateľov zápisnice určil starosta obce Janu Stančíkovú a Ing. Ľubicu Mockovú, ako zapisovateľka bola prítomná Diana Pavesková .

1. **Žiadosť o dotáciu z rozpočtu obce – ECAV Myjava**

Na obecný úrad bola dňa 10.5.2024 doručená žiadosť o dotáciu z rozpočtu obce vo výške 500 € pre Cirkevný zbor ECAV na Slovensku Myjava, Nám . M. R. Štefánika 515/ 33, 907 01 Myjava.

Použitie dotácie bude pre budovanie komunitného života v regióne Myjavy, s cieľom zvýšiť komfort účastníkov služieb Božích s ohľadom na vyšší vek účastníkov – vyhrievané sedáky a ich elektroinštalácia.

Poslanci obecného zastupiteľstva prejednali túto žiadosť o podotkli , že rovnaká žiadosť o dotáciu od ECAV Myjava bola už prejednaná na zastupiteľstve dňa 15.2.2024, kde OcZ vydalo negatívne stanovisko uznesením 10/2024 .

**Uznesenie 21/2024**

Obecné zastupiteľstvo neschvaľuje dotáciu z rozpočtu obce vo výške 500 € pre Cirkevný zbor ECAV na Slovensku Myjava, Nám . M. R. Štefánika 515/ 33, 907 01 Myjava.

**Hlasovanie:**

* Počet prítomných poslancov: 5
* Za: 4
* Proti: 0
* Zdržal sa: 1 – Ing. Ľ. Mocková

1. **Žiadosť o prenájom obecných parciel C 1539, 1540, 1546, 1586**

Na obecný úrad bola dňa 23.4.2024 doručené žiadosť o prenájom parciel C 1539, 1540, 1546, 1586, vo vlastníctve obce Polianka, zapísaných na liste vlastníctva č. 2571 v k. ú. Polianka žiadateľom sú Ing. Ľudovít Leskovský s manželkou Annou Leskovskou. Žiadatelia sú majiteľmi parcely č. 1054 v k.ú. Polianka, na ktorej prebieha výstavba rekreačného objektu . Dotknuté obecné parcely žiadajú do prenájmu z dôvodu vydania stavebného povolenia pre stavbu SO 01 Úprava obslužnej komunikácie.

**Uznesenie 22/2024**

Obecné zastupiteľstvo žiadosť prerokovalo a :

1. Schvaľuje  prenájom parciel C 1539, 1546, vo vlastníctve obce Polianka, zapísaných na liste vlastníctva č. 2571 v k. ú. Polianka žiadateľom Ing. Ľudovítovi Leskovskému s manželkou Annou Leskovskou, na dobu určitú a to na čas potrebný pre vybudovanie stavby SO 01 Úprava obslužnej komunikácie, najneskôr však do termínu jeho kolaudácie za cenu 1 € / rok.
2. Neschvaľuje prenájom parciel C 1540, 1586, vo vlastníctve obce Polianka, zapísaných na liste vlastníctva č. 2571 v k. ú. Polianka žiadateľom Ing. Ľudovítovi Leskovskému s manželkou Annou Leskovskou, z dôvodu že na uvedených parcelách je vybudovaná Alej Pokrivníky, na ktorú Obec Polianka čerpá dotáciu z Programu obnovy dediny.

**Hlasovanie:**

* Počet prítomných poslancov: 5
* Za: 5
* Proti: 0
* Zdržal sa: 0

1. **Návrh kontrolnej činnosti na II. polrok 2024**

Hlavná kontrolórka obce Polianka, Jana Jurášová zasiela obecnému zastupiteľstvu návrh kontrolnej činnosti na II. polrok 2024 .

**Uznesenie 23/2024**

Obecné zastupiteľstvo berie na vedomie návrh kontrolnej činnosti na II. polrok 2024.

**Hlasovanie:**

* Počet prítomných poslancov: 5
* Za: 5
* Proti: 0
* Zdržal sa: 0

1. **Zásady odmeňovania poslancov**

Z dôvodu potreby aktualizácie vnútorného predpisu o odmeňovaní poslancov predkladáme obecnému zastupiteľstvu aktualizované Zásady odmeňovania poslancov obce Polianka na volebné obdobie 2022 – 2026.

**Uznesenie 24/2024**

Obecné zastupiteľstvo schvaľuje Zásady odmeňovania poslancov obce Polianka na volebné obdobie 2022 – 2026.

**Hlasovanie:**

* Počet prítomných poslancov: 5
* Za: 5
* Proti: 0
* Zdržal sa: 0

1. **Rôzne**

Pán poslanec M. Hrajnoha sa informoval ohľadom orezu stromov, ktorý má vykonať Zelená Dolina s. r. o. na poverenie od Západoslovenskej distribučnej a. s., z dôvodu ochrany vedenia elektrickej energie. Starosta obce pán . P. Kňazský mu odpovedal , že na svojom pozemku má orez stromov vykonať každý sám, Zelená Dolina s. r. o. vykoná orez takých drevín, ktoré oni považujú za potrebné orezať a teda nie na pokyn občanov.

Pán poslanec P. Pavlus informoval starostu o vytrhnutom telefónnom kábli na Havlovej. Starosta obce pán . P. Kňazský mu odpovedal , že o skutočnosti vie a nahlásil ju telekomunikáciám.

1. **Záver**

Program dnešného zasadnutia bol týmto vyčerpaný. Ukončil ho starosta obce poďakovaním prítomným poslancom za účasť.

Overovatelia:

Jana Stančíková ..........................  
Ing. Ľubica Mocková ..........................